Selah Sue, 2018an.
**Selah Sue** (izen osoa **Sanne Greet A. Putseys**) (Leefdaal, Flandria, 1989ko maiatzaren 3a) Belgikako abeslari eta kantautorea da. Soul, reggae, pop, R&B estiloak jorratzen ditu. Bere aurreneko diskoak Europan zein Estatu Batuetan arrakasta handia izan zuen.

Biografia
---------

Sanne Putseys Lovaina ondoko herrixka batean jaio zen, Flandrian. Hamabost urterekin gitarra akustikoa jotzen ikasi zuen eta kantuak konposatzen hasi zen. Hamazazpi urte zituela ekoizle belgikar batek "demo" bat graba zezan eskatu zion ondoren diskoetxe bateki n kontratua sinatzeko, baina berak uko egin zion, abestiak gehiago landu nahi zituen. Lovainako *Open Mic-avond* jaialdiko partehartzaile gazteena izan zen. Livoniako Unibertsitatean psikologia ikasketak egiten hasi zen baina musikari ere heldu zion, kontzertuak emanez eta abesti ezagun batzuen coverrak eginez.

2009an EP bat grabatu zuen, *Black Part Love*, eta Belgikako musika jaialdietan parte hartzeko aukera izan zuen, bai eta atzerriko jaialdi batzuetan ere, Herbeheretan, Frantzian eta Hungarian besteak beste. 2010 urtean bigarren EP-a kaleratu zuen, *Raggamuffin* izenekoa.

2011 urtean bere izen artistikoa daraman disko luzea argitaratu zuen. Berehalako arrakasta izan zuen Belgika, Herbehereak, Frantzia eta Suitzako musika zerrendetan goiko postuetan kokatuz. 720.000 kopia saldu ziren Europan, erdia Frantzian, eta 2012an Estatu Batuetan atera zenean 400.000 deskarga izan zituen. Platinozko disko laukoitza (Belgikan), bikoitza (Frantzian) eta platinozko diskoa (Polonian) eskuratu zuen. *Rolling Stone* musika aldizkariak 2002ko aurpegi berrietako bat izendatu zuen eta urte berean Luxenburgoko errege ezkontzan jo zuen. 2012 amaieran *Rarities* izeneko bilduma diskoa plazaratu zuen.

2014an *Alone* EP-a eta 2015ean *Reason* diskoa atera zituen. Belgikan urrezko diskoa izan zen. 2016an Eurovision Abesti Lehiaketan Belgikak aurkeztu zuen abestiaren egileetako bat izan zen.

2020 urtean EP berria atera du, *Bedroom*, eta aurreneko singlea *You* izan da.

Diskografia
-----------

### Diskoak

* *Selah Sue* (2011)
* *Rarities* (2012) - bilduma diskoa
* *Reason* (2015)

### EP-ak

* *Black Part Love* (2009)
* *Raggamuffin* (2010)
* *iTunes Festival : London 2011* (2011)
* *Alone* (2014)
* *Bedroom* (2020)

Sariak
------

* Flemish Music Industry Awards:
	+ 2011: Hiru sari
* European Border Breakers Award:
	+ 2012: Publikoaren saria

Erreferentziak
--------------

1. ↑   «Selah Sue - Black Part Love» *ultratop.be* (Noiz kontsultatua: 2019-03-02).
2. ↑   «Selah Sue - Raggamuffin» *ultratop.be* (Noiz kontsultatua: 2019-03-02).
3. ↑   «Discografie Selah Sue» *ultratop.be* (Noiz kontsultatua: 2019-03-02).
4. ↑   **(Frantsesez)** «On connaît enfin la date de sortie de l'album de Selah Sue» *Pure* 2014-10-27 (Noiz kontsultatua: 2019-03-02).
5. ↑   **(Frantsesez)** Pineau, marine.  (2020-04-17). «Selah Sue annonce son nouvel EP avec You, un nouveau single» *virginradio.fr* (Noiz kontsultatua: 2020-04-21).
6. ↑   «Milow en Selah Sue kapen drie MIA's weg, Mauro beste muzikant» *focus.knack.be* 2011-12-11 (Noiz kontsultatua: 2019-03-02).

Kanpo loturak
-------------

* Webgune ofiziala

|  |  |
| --- | --- |
|  | Wikimedia Commonsen badira fitxategi gehiago, gai hau dutenak: ***Selah Sue*** Aldatu lotura Wikidatan |

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q271679
* Commonscat Multimedia: Selah Sue

---

* **Identifikadoreak**
* WorldCat
* VIAF: 169988406
* ISNI: 0000 0001 2036 4926
* BNF: 162725250 (data)
* GND: 1016664168
* LCCN: no2012101069
* NKC: xx0200937
* SUDOC: 157760707
* ICCU: DDSV306196
* **Bilduma digitalak**
* Billboard: selah-sue

 |

* Wd Datuak: Q271679
* Commonscat Multimedia: Selah Sue